SIMAT วิ่งฉิวเกือบ 6% นิวไฮในรอบกว่า 3 เดือน โบรกฯแนะเก็งกำไร ชูเป้า 5.10 บ.
SIMAT วิ่งฉิวเกือบ 6% นิวไฮในรอบกว่า 3 เดือน โบรกฯแนะเก็งกำไร ชูเป้า 5.10 บ. โดย ณ เวลา 12.18 น. อยู่ที่ระดับ 3.96 บาท บวก 0.22 บาท หรือ 5.88% สูงสุดที่ 3.96 บาท ต่ำสุดที่ 3.80 บาท ด้วยมูลค่าซื้อขาย 43.16 ล้านบาท
16 ก.พ. 2561

ผู้สื่อข่าวรายงานว่า บริษัท ไซแมท เทคโนโลยี จำกัด (มหาชน) หรือ SIMAT ณ เวลา 12.18 น. อยู่ที่ระดับ 3.96 บาท บวก 0.22 บาท หรือ 5.88% สูงสุดที่ 3.96 บาท ต่ำสุดที่ 3.80 บาท ด้วยมูลค่าซื้อขาย 43.16 ล้านบาท ทั้งนี้ ราคาหุ้นปรับตัวขึ้นแรงในรอบกว่า 3 เดือน นับตั้งแต่หุ้นขึ้นไปทดสอบระดับ 4 บาท เมื่อวันที่ 8 พ.ย.60

ด้าน บล.เคจีไอ ระบุในบทวิเคราะห์ (16 ก.พ.) แนะนำ “เก็งกำไร” SIMAT เป้าพื้นฐาน 5.10 บาท โดยประเมินแนวโน้มผลการดำเนินงานของ SIMAT จะเริ่มเห็นพัฒนาการที่ดีขึ้นแบบไตรมาสต่อไตรมาส โดยเริ่มจากไตรมาส 1/61 จากธุรกิจบรอดแบนด์ไม่เป็นตัวถ่วง ถึงจุดคุ้มทุนแล้ว EBITDA พลิกเป็นบวก และเตรียมรุกกลุ่มลูกค้าองก์กร
อีกทั้งธุรกิจ Label &amp; Stamping parts รับออเดอร์ iPhone X ใน 1Q61 และ iPhone SE2 กลางปีนี้ ส่วนธุรกิจ IT Solution มีโอกาสเติบโตอีกมากตาม เทรนด์ยุคดิจิตอล พร้อมทั้งประเมินแนวรับ 3.7 บาท แนวต้านเทรนไลน์ 4.0 บาท หากผ่านแนวต้าน 4.0 บาทได้ ประเมินมีโอกาสทดสอบแนวต้านถัดไปที่ 4.5 บาท (Trailing stop 3.64 บาท)
ทั้งนี้คาดเตรียมประกาศซื้อกิจการเร็วๆนี้ (ยังไม่รวมกำไรจากการซื้อกิจการใหม่ ในประมาณการฯ)